ນາຍົກລັດຖະມົນຕີ ຫງວຽນເຕິນຢຸ້ງ ຕ້ອນຮັບເອກອັກຄະລັດຖະທູດຫົວໜ້າຄະນະສະຫະພາບ ເອີລົບ ປະຈຳ ຫວຽດນາມ
ທ່ານນາຍົກລັດຖະມົນຕີຫວຽດນາມ ຫງວຽນເຕິນຢຸ້ງ ຕ້ອນຮັບ
ທ່ານ Franz Jessen, ເອກອັກຄະລັດຖະທູດ, ຫົວໜ້າຄະນະຜູ້
ຕາງໜ້າສະຫະພາບເອີລົບ (EU) ປະຈຳ ຫວຽດນາມ
(ພາບ:TTXVN)
ຕອນບ່າຍວັນທີ 8/7, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີຫວຽດນາມ ຫງວຽນເຕິນຢຸ້ງ ໄດ້ໃຫ້ການຕ້ອນຮັບທ່ານ Franz Jessen, ເອກອັກຄະລັດຖະທູດ, ຫົວໜ້າຄະນະຜູ້ຕາງໜ້າສະຫະພາບເອີລົບ (EU) ປະຈຳຫວຽດນາມ ເນື່ອງໃນໂອກາດທ່ານເອກອັກຄະລັດຖະທູດສິ້ນສຸດການປະຕິບັດໜ້າທີ່ການທູດຢູ່ ຫວຽດນາມ. ທີ່ການຕ້ອນຮັບ, ທ່ານນາຍົກລັດຖະມົນຕີຫງວຽນເຕິນຢຸ້ງ ຢືນຢັນວ່າ: ຫວຽດນາມ ຖືເປັນສຳຄັນ ແລະ ປາດຖະໜາຢາກເພີ່ມທະວີກັບ EU ຢ່າງແຮງ, ຮອບດ້ານ ແລະ ເລິກເຊິ່ງ, ກ້ວາງຂວາງກ່ວາອີກ. ບົນຈິດໃຈນັ້ນ, ທ່ານນາຍົກລັດຖະມົນຕີ ຫງວຽນເຕິນຢຸ້ງ ປາດຖະໜາ ແລະ ສະເໜີ 2 ຝ່າຍມານະພະຍາຍາມຊຸກຍູ້ເລື່ອງໃຫ້ສັດຕະຍາບັນ ແລະ ຜັນຂະຫຍາຍສັນຍາແມ່ ກ່ຽວກັບຄູ່ຮ່ວມມື ແລະ ຮ່ວມມືຮອບດ້ານລະຫວ່າງ ຫວຽດນາມ ແລະ EU (PCA); ມານະພະຍາຍາມ, ມີເຈດຕະນາດີໃນການເຈລະຈາບັນດາເນື້ອໃນທີ່ຍັງເຫຼືອຂອງສັນຍາການຄ້າເສລີ ລະຫວ່າງ EU ແລະ ຫວຽດນາມ (EVFTA) ເພື່ອສິ້ນສຸດການເຈລະຈາ. ພ້ອມກັບເລື່ອງປະຕິບັດສຳເລັດການເຈລະຈາ ແລະ ລົງນາມໃນສັນຍາ EVFTA, ທ່ານນາຍົກລັດຖະມົນຕີ ຫງວຽນເຕິນຢຸ້ງ ກໍສະເໜີ EU ຮັບຮອງ ຫວຽດນາມ ແມ່ນພື້ນຖານເສດຖະກິດການຕະຫຼາດ. ຄຽງຂ້າງນັ້ນ, 2 ຝ່າຍຄວນຮ່ວມມືຢ່າງແຮງ ເພື່ອຊຸກຍູ້ການຮ່ວມມືໃນຂົງເຂດເສດຖະກິດ, ການຄ້າ, ການລົງທຶນ, ການທ່ອງທ່ຽວ; ການໜູນຊ່ວຍ ພັດທະນາ; ຮ່ວມມື ແລະ ສະໜັບສະໜູນໃນບັນດາບັນຫາພາກພື້ນ ແລະ ສາກົນ.
ແລະກໍໃນຕອນບ່າຍວັນທີ 8/7, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນເຕິນຢຸ້ງ ໄດ້ໃຫ້ການຕ້ອນຮັບທ່ານເອກອັກຄະລັດຖະທູດ ຮຸງກາຣີ Csaba Ory ເນື່ອງໃນໂອກາດທ່ານເອກອັກຄະລັດຖະທູດຮັບໜ້າທີ່ການທູດຢູ່ ຫວຽດນາມ. ນະທີ່ນີ້, ທ່ານນາຍົກລັດຖະມົນຕີ ຫງວຽນເຕິນຢຸ້ງ ສະເໜີ 2 ຝ່າຍຄວນຮ່ວມມືຢ່າງແໜ້ນແຟ້ນ ເພື່ອຊຸກຍູ້ການພົວພັນຮ່ວມມືດ້ານເສດຖະກິດ, ການຄ້າ, ການລົງທຶນ, ການທ່ອງທ່ຽວ; ພ້ອມທັງເຫັນດີຕໍ່ຂໍ້ສະເໜີຂອງທ່ານເອກອັກຄະລັດຖະທູດໃນເລື່ອງຊຸກຍູ້ການຮ່ວມມືໃນບັນດາຂົງເຂດວັດທະນະທຳ, ສິລະປະ, ໂທລະພາບ, ການພົວພັນແລກປ່ຽນປະຊາຊົນ ເພື່ອເພີ່ມທະວີນ້ຳໃຈມິດຕະພາບ ແລະ ຄວາມເຂົ້າອົກເຂົ້າໃຈ ເຊິ່ງກັນ ແລະ ກັນ ລະຫວ່າງປະຊາຊົນ 2 ປະເທດ. ເນື່ອງໃນໂອກາດນີ້, ທ່ານນາຍົກລັດຖະມົນຕີ ຫງວຽນເຕິນຢຸ້ງ ກໍສະເໜີ ຮຸງກາຣີ ສະໜັບສະໜູນເພື່ອໃຫ້ ຫວຽດນາມ ແລະ EU ປະຕິບັດສຳເລັດເລື່ອງໃຫ້ສັດຕະຍາບັນສັນຍາແມ່ ກ່ຽວກັບຄູ່ຮ່ວມມື ແລະ ຮ່ວມມືຮອບດ້ານລະຫວ່າງ ຫວຽດນາມ ແລະ EU (PCA) ໂດຍໄວ; ປະຕິບັດສຳເລັດການເຈລະຈາ ແລະ ລົງນາມໃນສັນຍາ FTA ລະຫວ່າງ 2 ຝ່າຍ.
(ແຫຼ່ງຄັດຈາກ VOV)